Kristiinan voimalaitos

Kristiinan voimalaitos oli Pohjolan Voiman omistama voimalaitos Kristiinankaupungissa. Se käsitti laitosyksiköt Kristiina 1 ja Kristiina 2. Alueella on satama, mikä mahdollisti polttoaineen laivaukset. Kristiina 1 oli vuonna 1974 toimintansa aloittanut nettosähköteholtaan 210 MW:n lauhdevoimalaitos, jonka polttoaineena käytettiin raskasta polttoöljyä. Kristiina 1:n muuttamista käyttämään biopolttoaineita selvitettiin, muttei koskaan toteutettu. Voimalaitos oli osa Suomen sähkön varavoimaa. Öljyn hinnannousun seurauksena vuonna 1983 rakennettiin kivihiiltä käyttävä kattilalaitos, jolla käytettiin aluksi Kristiina 1:n turbiinia. Vuonna 1989 rakennettiin uusi lauhdeturbiinilaitos, joka kytkettiin hiilikattilaan, ja samalla palautettiin öljykattilan ja vanhan turbiinilaitoksen kytkentä. Uusi nettosähköteholtaan 242 MW:n hiilivoimalaitos sai nimen Kristiina 2. Kristiinan 2:n piippu oli 157 metriä korkea. Kristiinan voimalaitos suljettiin vuonna 2015. 153 metriä korkea piippu kaadettiin 1. lokakuuta 2020 ja se oli tuolloin Suomen korkein savupiippu. Vuoden 2020 tulipalo 17. joulukuuta 2020 Pohjolan Voiman alueella syttyi tulipalo noin klo 13.00. Se alkoi purkutöiden aikana turbiinihallissa. Tulipalon aikana ilmaan nousi myrkyllistä savua, ja alueen ihmisiä kehotettiin pysymään sisällä, sulkemaan ilmanvaihto, ovet ja ikkunat. Kukaan ei loukkaantunut onnettomuudessa. Katso myös Luettelo Suomen korkeimmista rakennuksista ja rakennelmista Luettelo Suomen käytöstä poistetuista voimalaitoksista Lähteet Aiheesta muualla Kristiinan Voima Oy (Pörssitiedon yhtiöesitys)